ועדת הכספים, כנסת 18, פרוטוקול מספר 414, 2010-06-08 11:30

משה גפני: אני פותח את ישיבת ועדת הכספים.

משה גפני: על סדר היום שינויים בתקציב לשנת 2010.

אמנון כהן: יש עוד פנייה של משרד החינוך שהייתה צריכה להגיע היום והיא מאוד חשובה.

אמנון כהן: אם אפשר, אני מבקש להוסיף אותה לסדר היום מחר.

משה גפני: נראה.

אמנון כהן: אני מבקש להוסיף אותה.

אמנון כהן: אני יכול לעשות הצעה לסדר.

משה גפני: נדבר על זה.

משה גפני: אנחנו מתחילים בפנייה של משרד התרבות.

משה גפני: כבר ביקשתי ממשרד האוצר שכאשר הם מעבירים פנייה של משרד התרבות, לכתוב את זה כמו שצריך, אבל הם ממשיכים לכתוב משרד המדע והתרבות וזה כאשר משרד המדע הוא משרד נפרד.

30692: זה מטה משותף.

משה גפני: אבל היום אין משרד כזה, משרד המדע והתרבות.

משה גפני: אני ביקשתי שאנשי המשרד יופיעו, כמו שאנחנו נוהגים הרבה פעמים, ואכן בישיבה הקודמת הגיעו לכאן אנשי פיקוד העורף לגבי העברות שהיו במשרד הביטחון.

משה גפני: יש כאן העברה של למעלה מ-25 מיליון שקלים למינהל התרבות ואני הייתי מבקש, אם אפשר, לקבל סקירה.

משה גפני: אני לא רוצה להיכנס לנושאים הפרטניים, וזה גם לא רלוונטי מבחינתי.

משה גפני: אני מבקש לקבל סקירה על הנושא עצמו.

משה גפני: אגב, אל תתייחסי לזה בהתחלה, אבל את יכולה גם לומר לי שאת לא רוצה בכלל להתייחס לעניין הזה ונדבר עליו בנפרד.

משה גפני: פנה אלי מנכ"ל אגודת הסופרים העבריים, משה מיטלמן, ויש לו קבילה.

משה גפני: הוא גם דיבר אתי בטלפון.

משה גפני: הוא טוען שהם היו צריכים לבנות מבנה אבל הבנייה הופסקה באמצע ולא מאפשרים להם לבנות.

משה גפני: מי אדוני?

צח גרניט: ראש מינהל תרבות.

צח גרניט: צח גרניט.

אמנון כהן: אדוני, תברך אותו.

אמנון כהן: הוא פעם ראשונה בוועדה.

אמנון כהן: הוא החליף את מיכה ינון.

חיים אורון: אני מחפש אבל אני עוד לא מבין מהיכן הבאת 25 מיליון שקלים.

משה גפני: זה כתוב.

חיים אורון: אני רואה 15, אבל אולי אני מחזיק נייר אחר.

משה גפני: מינהל תרבות, אומנות ומחקר, יוצרים ואומנים – 25 מיליון ו-373 אלף שקלים.

חיים אורון: איזה סעיף?

חיים אורון: לנו יש סידור אחר.

שי חרמש: זה לא אותו סידור תפילה.

חיים אורון: זאת פנייה מספר 199?

משה גפני: כן.

חיים אורון: כתוב 15 מיליון ו-700 אלף שקלים.

שי חרמש: נכון.

אמנון כהן: כן.

אמנון כהן: 15 מיליון ו-700 אלף שקלים בסך הכל.

חיים אורון: לקחת מה שיש בתוך הסעיפים?

משה גפני: לא לקחתי שום דבר.

משה גפני: בעמוד הראשון של הפנייה יש הפחתה מהתמיכות, 15 מיליון ו-700 אלף, סכום שעובר לרזרבה הכללית.

חיים אורון: בסדר.

חיים אורון: הבנתי.

משה גפני: אחרי כן יש עוד הפחתה מהרזרבה של סכום נוסף.

חיים אורון: אבל של המשרד.

משה גפני: כן אבל זה לא משנה.

משה גפני: אנחנו מדברים על פנייה של 25 מיליון ו-373 אלף שקלים למינהל התרבות.

משה גפני: זה נושא הדיון.

חיים אורון: לקחת גם את התוספת וגם את הרזרבה.

משה גפני: נכון.

משה גפני: על זה אנחנו דנים.

משה גפני: אנחנו מדברים על העברת 25 מיליון ו-373 אלף שקלים למינהל התרבות.

משה גפני: גבירתי המנכ"לית, בבקשה.

משה גפני: אם את רוצה לענות על העניין של מר מיטלמן, זה יחסוך לי זמן.

משה גפני: אם תאמרי שזה לא לדיון ציבורי אלא שנדבר אחר כך, בסדר.

חיים אורון: יש לי תיק מכתבים בנושא הזה.

משה גפני: על מיטלמן?

חיים אורון: בטח.

חיים אורון: אני מאוד שמח שהוא הגיע אליך.

משה גפני: דיברתי עליו עם ראש הממשלה.

שי חרמש: למה אתי הוא לא מדבר?

שי חרמש: ציון, אתך הוא דיבר?

ציון פיניאן: אם הוא דיבר עם גפני, הוא סוגר עניין וזה בסדר.

ציון פיניאן: אני תומך בזה.

ציון פיניאן: בכל סיכום שלך, אני תומך בו.

משה גפני: תודה.

משה גפני: שי, זה בסדר שהוא פנה אלי או לא בסדר?

שי חרמש: לא יודע.

שי חרמש: לא מכיר.

שי חרמש: אלי הוא לא פנה.

משה גפני: גבירתי המנכ"לית, אני רוצה לברך אותך.

משה גפני: פעם ראשונה שאת משתתפת בישיבת ועדת הכספים.

משה גפני: אני מברך אותך בהצלחה.

משה גפני: אני מברך אותך, צח גרניט, מנהל מינהל התרבות ושתהיה לך הצלחה.

משה גפני: גבירתי המנכ"לית, בבקשה.

30692: אנחנו נתייחס מיד לנושא של אגודת הסופרים כי גם אנחנו בשיח מתמשך ואחרי דיונים נוקבים בנושא שלהם עם האוצר.

30692: תכף צח ייתן פירוט לכל חברי הוועדה.

30692: לגבי הסכומים שנקבת.

30692: קודם כל, סכום מרכזי מתוך הסך הכל מיועד לגוף שנקרא תרבות לישראל ואולי אתם מכירים אותו בשם אומנות לעם.

30692: אומנות לעם היה אותו גוף שסבסד אירועים בפריפריה ואתו אנחנו בהליך משפטי.

שי חרמש: הוא עובר עכשיו להסתדרות הציונית?

30692: אנחנו יצרנו גוף חלופי עם ההסתדרות הציונית שנקרא תרבות לישראל ו-12 מיליון שקלים מיועדים לגוף הזה שמתחיל לפעול ממש בימים אלו.

30692: כבר שמענו על תוכנית העבודה.

30692: תוך שבועיים-שלושה יצא לשטח והפריפריה תוכל ליהנות שוב גם מסבסוד של מופעים וגם מיצירות וכל מה שנוכל באמצעותו לתת לכל הישובים בפריפריה.

שי חרמש: אם כן, אומנות לעם לא קיימת.

30692: אומנות לעם, אנחנו אתם בבג"ץ ובדיונים אבל היום הגוף הזה הוא גוף ריק מכסף וריק מתוכן.

30692: הגוף כבר לא פעיל למעלה משנה.

משה גפני: מה הסיבה לכך?

30692: זה סיפור ארוך.

30692: היו שם בעיות מינהליות קשות, אי סדרים קשים שהחלו עוד טרום הקדנציה הזאת.

30692: כלומר, נכנסנו לתוך אי הסדרים האלו.

30692: ניסינו דוחות ביקורת, חשב מלווה, וניסינו להחיות את הגוף הזה ולהבריא אותו, אבל לא צלח.

30692: הגענו אתם לדיונים בבג"ץ.

30692: במקביל הם ניסו למנוע את המהלך הזה של הגוף החדש שיצרנו כאשר גם מבקר המדינה אמר שהפריפריה בלי מענה וביקש שנאיץ את המהלך עם הגוף החדש.

משה גפני: מה זה הגוף החדש?

30692: יצרנו התקשרות עם ההסתדרות הציונית.

30692: זאת חברה שתיתמך על ידינו כמו קודם ובעצם מאפשרת, על ידי הכספים האלו, לסבסד סדרות של כל אירועי התרבות ליישובי הפריפריה.

משה גפני: אם למשל תרצו לעשות פעילות של אומנות בישובים הערביים, ההסתדרות הציונית תממן אותם?

30692: בוודאי.

30692: זאת לא ההסתדרות הציונית אלא זאת אותה חברה שנקראת תרבות לישראל.

אורי אורבך: היא כמו החברה הקודמת.

30692: נכון.

צח גרניט: אגב, תוכנית העבודה הוצגה לנו אתמול וכבר הוצגה פעילות קונקרטית.

משה גפני: לא הבנתי.

משה גפני: ההסתדרות הציונית הוקמה בשביל הציונים.

אורי אורבך: מדינת היהודים הוקמה בשביל היהודים.

משה גפני: אני הבנתי שההסתדרות הציונית היא גוף שהוקם וקיים.

רונית תירוש: השאלה במקומה.

רונית תירוש: זאת עמותה ככל עמותה ולא ברור לי למה המוטציות האלה.

צח גרניט: ההתקשרות נעשתה עם ההסתדרות הציונית.

הדס פרבר: קודם כל, ההסתדרות הציונית, לפחות כך נמסר לנו, עובדת גם היום בישובים ערביים והיא לא פועלת אך ורק במגזר היהודי.

הדס פרבר: הסכם ההתקשרות אתה קובע קריטריונים מאוד נוקשים האומרים היכן היא חייבת לפעול, גם לפי מרחק מהמרכז, גם לפי מצב סוציו אקונומי, תוך פנייה גם לאוכלוסיות חלשות ולאוכלוסיות מיוחדות.

הדס פרבר: כלומר, לא רק שזאת שאלה אלא ההסתדרות הציונית חייבת לפעול גם בישובים ערבים.

רונית תירוש: השאלה הייתה מה הקשר של ההסדרות הציונית בכלל לנושא הזה.

הדס פרבר: הם עשו פרוייקטים במגזר הערבי.

30692: הם עובדים בהיבט החברתי עליו אנחנו מדברים.

חיים אורון: הם מביאים כסף.

רונית תירוש: הם עובדים גם בפריפריה?

30692: כן.

חיים אורון: כמה כסף הם מביאים?

הדס פרבר: הם אספו שורה ארוכה של פרוייקטים בפריפריה, פרוייקטים של תרבות, גם במגזר הערבי.

משה גפני: מה הסכום עליו מדובר?

משה גפני: אני מדבר על הפרוייקט הזה שבא במקום אומנות לעם בהשתתפות ההסתדרות הציונית.

30692: 12 מיליון שקלים.

חיים אורון: כמה נותנת ההסתדרות הציונית?

משה גפני: איך מורכב הסכום של 12 מיליון שקלים?

משה גפני: מאיפה מגיעים ה-12 מיליוני שקלים?

צח גרניט: יש כאן מספר מרכיבים שונים.

צח גרניט: אנחנו התפשרנו על סכום של 12 מיליון שקלים לצורך הפעילות הזאת.

צח גרניט: בנוסף לזה יש מקורות נוספים כמו שהיה בשעתו עם אומנות לעם.

צח גרניט: גם באומנות לעם המשרד תמך בשיעור של בין 10 ל-12 מיליון שקלים, אבל המחזור הכולל של הפעילות של אומנות לעם היה כ-40 מיליון שקלים.

צח גרניט: זה נובע מגיוס של כספים ממקומות שונים.

צח גרניט: צריך לומר שבעבר אחד הגורמים שהיו שותפים פעילים במימון של אומנות לעם הייתה הסוכנות היהודית.

צח גרניט: כל הפעילות של שבוע השיר הישראלי – מי מכם שהשתתף בו בשעתו – ופעילויות דומות, הסוכנות היהודית נתנה סכום כסף נוסף לסכום שהמשרד נתן בשעתו.

משה גפני: הסוכנות וההסתדרות הציונית הם לא גוף אחד.

שי חרמש: לא.

שי חרמש: הסוכנות היהודית, 50 אחוזים ממניותיה הם ההסתדרות הציונית.

צח גרניט: בשעתו חלק מהשיתוף היה לאורך שנים דרך הסוכנות היהודית.

משה גפני: ההסתדרות הציונית היא גוף אחר.

צח גרניט: אני יודע.

צח גרניט: כרגע את אותה פעילות - מה שההסתדרות הציונית הודיעה שהיא עושה במסגרת ההסכם אתנו – שנעשתה בעבר ליחידה של הסוכנות היהודית, היא תעביר לנו כספים לצורך הפרוייקטים האלה, פרוייקטים שצריך לומר שבעבר נעשו דרך הסוכנות וזאת על מנת לאגם משאבים ולהבטיח שהפעילות הזאת תוכל להתקיים באופן משותף גם בעתיד.

צח גרניט: צריך לומר שהפעילויות האלה לא היו קיימות בשנתיים האחרונות.

משה גפני: 12 מיליון שקלים נותן המשרד.

30692: כן.

משה גפני: ההסתדרות הציונית מביאה כסף?

צח גרניט: כן.

צח גרניט: בהתאם לסוג הפרוייקטים.

משה גפני: כמה?

צח גרניט: ההסכם לא דרש מהם לשים כספים.

צח גרניט: אנחנו מדברים על סכום דומה למה שניתן בעבר.

צח גרניט: מדובר על לפחות חצי מיליון שקלים שהם ישימו לנושא.

משה גפני: אתם מביאים 12 מיליון שקלים והם מביאים חצי מיליון שקלים.

צח גרניט: בנוסף כמובן לדברים אחרים שהם שווי כסף.

משה גפני: מה למשל?

צח גרניט: לדוגמה, עכשיו, בכל תקופת ההקמה, הם יושבים במשרדים של ההסתדרות הציונית ברחוב קפלן ללא תשלום ומעמידים לרשותם ציוד מחשוב, טלפוניה, אנשי מינהל שמלווים, אנשי כספים.

צח גרניט: כל התהליך הזה קיים עכשיו וההסתדרות הציונית לוקחת על עצמה להרים את הפרוייקט.

חיים אורון: היה אורגן ממלכתי שקראו לו אומנות לעם והוא הסתבך.

חיים אורון: אני לא רוצה להיכנס לזה כי אני לא מכיר את הפרטים.

חיים אורון: בעצם האורגן הממלכתי הזה הפך היום לאורגן משותף לממשלה ולהסתדרות הציונית וכפי שאמרת, הם מביאים חצי מיליון שקלים וכולי.

חיים אורון: מי קובע מה התכנים?

חיים אורון: הרי בסופו של דבר אחת הבעיות הגדולות עם אומנות לעם – כל אחד מאתנו, יש לו כמה סיבובים בהיסטוריה שלו - היא התכנים.

חיים אורון: מאמרים בעיתון?

חיים אורון: מה פתאום?

חיים אורון: אומנות לעם סבסדה את המחזה של סובול על גטו.

חיים אורון: זאת היא שאלה מאוד מאוד קריטית, אם בכלל יש גורם כזה שאומר שהוא בכלל לא בעסק של התכנים.

חיים אורון: יש הצגה שהיא בסדר, אבל אנחנו יודעים שזה רווי מתחים כי מחלקים מעט כסף להרבה בקשות.

חיים אורון: מי שחי כל חייו בפריפריה, יודע את זה במדויק.

חיים אורון: אם לא מצליחים לקבל סבסוד להצגה בנגב או במועדון של הקיבוץ או של המועצה, הכרטיס יעלה 300 שקלים ואף אחד לא יבוא.

חיים אורון: אני מצהיר כאן על ניגוד עניינים כי אחותי מרכזת התרבות של המועצה האזורית.

30692: כיוון שהשירות שאמור לתת תרבות לישראל הוא ליישובי הפריפריה, הרי אנחנו צריכים גם להיות בשיח מתמשך עם מנהלי מחלקות התרבות ויש מקומות שגם עם ראשי המועצות עצמן או ראשי הערים שמעורבים בשיח הזה של ממה מורכבת הסדרה ומה היו רוצים בישוב שלהם.

30692: כמובן שאנשי תרבות לישראל כאנשי מקצוע צריכים להביא אליהם את המידע הרחב ביותר ואת אפשרויות הבחירה ולנווט ולכוון או להתייעץ, אבל הם שם.

30692: אנחנו בסוף צריכים לענות לטעם התושבים.

30692: אנחנו רוצים שהם יתוודעו וייחשפו גם לתיאטרון, גם למחול, גם למוזיקה ובוודאי לקולנוע, ולכל מה שהתרבות העשירה בישראל יכולה להציע.

אורי אורבך: במשרד התרבות הייתה ועדה.

30692: באומנות לעם.

אורי אורבך: יש דבר מקביל כזה גם בארגון החדש?

30692: כן.

30692: בוודאי.

צח גרניט: קודם כל, להבדיל ממה שהיה באומנות לעם, בה חלוקת הכסף נעשתה באופן נסתר ואף אחד לא ידע כאשר המנכ"ל היה יושב ומחליט בעצמו כמה הוא נותן לכל ישוב ולכל הצגה.

צח גרניט: הדרישה בהסכם היא כזאת שבאופן מפורש הם צריכים להכין קריטריונים שוויוניים ושקופים שיקבעו לפי מדדים שונים שכוללים גם את המרחק מהמרכז, גם סיווג סוציו אקונומי, אבל גם – ולא פחות חשוב – השאלה מה התכנים שלוקחים לא במובן של איזו הצגה כי לזה אנחנו לא נכנסים, למרות שבסופו של דבר יהיו שם ועדות אומנותיות, אלא לשאלה האם אתה לוקח רק לדוגמה הצגות תיאטרון או שאתה אומר שאתה תבנה חבילה יותר מורכבת שיש בה גם קונצרטים, גם מופעי מחול, גם מפגשים עם סופרים.

צח גרניט: ככל שבונים חבילה שהיא יותר עשירה, שיש לה היצע יותר רחב מבחינת מה שנותנים לציבור, כך הישוב יקבל סבסוד גבוה יותר עבור ההצגות והמופעים שהוא בוחר.

צח גרניט: בעצם הרעיון הוא לבנות את אותה מסגרת של קריטריונים.

צח גרניט: אני יכול לומר שכבר אתמול עשינו בישיבה הראשונה דיבור ראשוני על אותה תבנית וביום חמישי אנחנו אמורים לקיים ישיבה נוספת.

צח גרניט: הכוונה היא שעד סוף החודש הזה, לכל היותר בתחילת יולי, הם יוכלו לפרסם קריטריונים שוויוניים ושקופים שיוקצו לכל הישובים ואז גם כל ישוב ידע בדיוק מה מגיע לו.

צח גרניט: אם אתה לוקח את זה, תקבל סבסוד כזה.

צח גרניט: אם תיקח משהו אחר, תקבל סבסוד אחר.

משה גפני: אומר חבר הכנסת חיים אורון שהוא הבין מה שאתה אומר לגבי הכסף אבל מי קובע?

משה גפני: המשרד קובע?

משה גפני: ההסתדרות הציונית קובעת?

משה גפני: גוף אחר קובע?

משה גפני: מי קובע את התכנים?

משה גפני: לא איזו הצגה כן ואיזו הצגה לא, אלא את התכנים.

משה גפני: מי יקבע את זה?

רונית תירוש: הוא כן שאל על איזו הצגה כן ואיזו הצגה לא.

חיים אורון: נכון.

משה גפני: בסדר.

משה גפני: אני לא שואל על איזו הצגה כן ואיזו הצגה לא אלא אני שואל לגבי התכנים.

צח גרניט: בעיקרון בראש הגוף הזה לא יעמוד המשרד ולא ההסתדרות הציונית אלא בראש הגוף יש ועד מנהל בראשו עומד מיכה ינון שלא נפרד מאתנו כל כך מהר אלא הוא עדיין נשאר אתנו ומלווה אותנו.

צח גרניט: הוא יהיה יושב ראש הגוף החדש.

צח גרניט: הגוף הזה גם ימנה ועדות אומנותיות כאשר השיטה היא בעיקרון שאנחנו לכל אותם גופים שנתמכים על ידי המדינה, שעברו את הרף האומנותי והרף המקצועי של התמיכה, אנחנו באופן עקרוני מכירים אוטומטית באפשרות שלהם להיכלל ברפרטואר של הישובים.

צח גרניט: הבחירה של התוכן של איזו הצגה שמורה לישוב.

צח גרניט: הישוב יוכל לבחור בהצגה כזאת או בהצגה אחרת ולא מכתיבים לו.

צח גרניט: במידה שיש מופעים שאינם נכללים במסגרת של הפעילויות שהמשרד תומך בהן, אז אותן ועדות אומנותיות שהגוף הזה יקים לעצמו עם אנשי מקצוע, יעשו בדיקה האם הם עומדים באותו רף אומנותי או לא.

חיים אורון: להסתדרות הציונית יש זכות וטו?

צח גרניט: לא.

צח גרניט: בשום פנים ואופן לא.

רונית תירוש: לא הבנתי מי קובע את הרפרטואר, המשרד או אומנות לעם.

משה גפני: לא אומנות לעם אלא ההסתדרות הציונית.

צח גרניט: את הרפרטואר קובעים הישובים.

רונית תירוש: הם בוחרים מתוך סל אבל מי קובע את הסל?

רונית תירוש: מי מאשר את הסל?

צח גרניט: אני אחדד.

צח גרניט: אותם מופעים, הצגות, מופעי מחול, קונצרטים וכן הלאה, של גופים שנתמכים על ידי המדינה, כלומר, שהם עברו את הסף של הקריטריונים לתמיכה, אוטומטית נמצאים בסל.

רונית תירוש: אני מדברת על השלב הזה.

רונית תירוש: המדינה קובעת אילו גופים רשאים להיתמך?

צח גרניט: ודאי.

צח גרניט: יש הרי מבחני תמיכה מסודרים שקובעים רף ברור.

צח גרניט: אנחנו לא רוצים ליצור מונופול רק לגופים הנתמכים.

צח גרניט: בהחלט יכולים להיות דברים שהם לא נתמכים אבל עדיין ראויים להגיע לפריפריה ויש להם ביקוש בפריפריה.

צח גרניט: לעניין הזה, ההנהלה של אותו גוף – לא המשרד ולא ההסתדרות הציונית אלא ההנהלה הציבורית של אותו גוף – תקים ועדות מקצועיות שישבו בה אנשי מקצוע לכל תחום והם יבדקו את הפעילות כדי לומר האם זה עומד באותו רף או לא.

חיים אורון: ההרכב יהיה חצי-חצי?

צח גרניט: ההנהלה הציבורית מתמנה לא כחצי-חצי אלא נבחרו מספר אנשי ציבור והובאו לאישור המשרד שאישר את כולם.

משה גפני: דבר אתנו בהווה.

משה גפני: מה זאת אומרת התמנו?

משה גפני: אתה מינית?

משה גפני: המנכ"לית מינתה?

משה גפני: שרת התרבות מינתה?

צח גרניט: לא.

משה גפני: אתה עושה את זה ערטילאי.

משה גפני: תוריד את זה לשפת בני אדם.

צח גרניט: בסדר גמור.

צח גרניט: ההסתדרות הציונית ישבה והכינה רשימה של אנשים.

משה גפני: ההסתדרות הציונית הכינה.

צח גרניט: כן.

צח גרניט: היא התייעצה עם אותם גורמים ובסופו של דבר, על פי ההסכם, חברי הדירקטוריון צריכים להיות מאושרים על ידי המשרד היות שאנחנו לא מדברים כאן על גוף נתמך אלא על מסגרת של רכישות, והדבר הזה כך מקובל.

משה גפני: מי שמכין את הרשימה, זאת ההסתדרות הציונית.

חיים אורון: אני מבין שהרשימה כבר קיימת.

צח גרניט: כן.

צח גרניט: הרשימה כבר סגורה.

צח גרניט: יש ועד מנהל ובוועד המנהל יושב מגוון רחב של אנשים, החל ממיכה ינון כיושב ראש, נתן איתן שהיום הוא מנכ"ל יד ושם והיה המנכ"ל האגדי של אומנות לעם והוא עכשיו יהיה כאן חבר דירקטוריון, אילת מצגר מהרשות השנייה, חיים אוליאל משדרות, ולוולה מהצפון.

אורי אורבך: יש הליכים של אומנות לעם נגד הגוף החדש, תרבות לישראל?

אורי אורבך: יש התדיינות מול הגוף החדש?

צח גרניט: לא מול הגוף החדש.

צח גרניט: אומנות לעם, יש לה התדיינות משפטית, כמו שציינה קודם היועצת המשפטית, מול משרד התרבות.

צח גרניט: הם מוחים על ההחלטה של ועדת התמיכות לא להעביר אליהם כספים.

צח גרניט: זוהי התדיינות אחת.

צח גרניט: בנוסף לכך הם הגישו עתירה נגד ההחלטה של המשרד להתקשר עם ההסתדרות הציונית וביקשו צו ביניים שימנע את ההתקשרות הזאת, ובית המשפט החליט לא רק שלא לתת צו ביניים אלא הוא אמר שקיים הכרח בקיום הפעילות הזאת בפריפריה.

רונית תירוש: הגוף הזה נבחר במכרז?

צח גרניט: לא.

צח גרניט: ההתקשרויות עם ההסתדרות הציונית פטורות ממכרז.

צח גרניט: עם זאת, אחד הדברים שאנחנו עושים עכשיו זאת ועדה שממש עובדת על זה בחודשיים הקרובים, על איך אנחנו רוצים לנהל את זה משנת 2011 ואילך.

צח גרניט: ברור שהפתרון שהיינו צריכים למצוא עכשיו היה פתרון מיידי כי לא קורה שום דבר בפריפריה.

צח גרניט: היינו חייבים להתחיל לייצר איזה משהו כדי שהפריפריה תקבל את הסיוע שכבר שנה לא ניתן לה בגלל שיתוק אומנות לעם.

עמי צדיק: מישהו מודד אחרי כן את הפעילות שלהם?

צח גרניט: לא רק אחרי כן אלא נקבל בזמן אמת את הפעילות.

צח גרניט: הם צריכים להגיש לנו מראש תוכנית עבודה מסודרת שתאושר על ידי המדור לתרבות בקהילה במסגרת המועצה לתרבות ואומנות, עוברת לאישור כלכלי של חשבת המשרד, כל התקציבים שם יאושרו על ידי חשבת המשרד ויבוקרו על ידה, ובאופן שוטף הם מגישים לנו דוחות ביצוע.

צח גרניט: אנחנו מעבירים להם כספים בהתאם לדוחות ביצוע כדי לוודא שהפעילות שמבוצעת על ידם תהיה אותה פעילות שאושרה להם על ידי המדור לתרבות בקהילה.

אורי אורבך: שאלה בנושא אחר.

אורי אורבך: אני רואה כאן מינהל תרבות, אומנות ומחקר.

אורי אורבך: יש את העניין של גנזים.

אורי אורבך: נדמה לי שגם פניתי אליכם בנושא.

30692: כן.

30692: זה בדיוק הסיפור של אגודת הסופרים.

30692: זה אותו מיטלמן.

חיים אורון: שפנה לכולם.

30692: מיטלמן, גנזים ואגודת הסופרים, זה אותו סיפור.

חיים אורון: אבל זה לא הסיפור של אומנות לעם.

משה גפני: לא קשור לזה.

30692: כן.

30692: לא קשור לאומנות לעם.

חיים אורון: תראו את התוצאה של כל הסיפור כאן.

חיים אורון: נכון שהייתה הפסקה של שנה אבל נוצר איזשהו גוף לא לגמרי ברור.

חיים אורון: אני לא בדיוק מבין מה סיפור ההסתדרות הציונית.

חיים אורון: אני חושב שבנושא הזה היה צריך להיות אורגן ממלכתי.

חיים אורון: סליחה, ממרומי האופוזיציה, מתחתית האופוזיציה, אני אומר את זה.

חיים אורון: יש מדינה, היא צריכה לסבסד ולעזור לתרבות לפריפריה וזה צריך להיות אורגן שלה.

חיים אורון: אגב, היא יכולה להקים רשות עם מיכה ינון בראשה, הכל בסדר גמור.

חיים אורון: אתם גם הולכים להביא את רובו הגדול של הכסף.

חיים אורון: אני יודע מה קרה בכמה פעולות משותפות, יושב לידי וקורא עיתונים עכשיו גזבר ההסתדרות הציונית לשעבר שהתחילבפרוייקטים משותפים, אבל מסיבות א', ב' ו-ג' ההסתדרות הציונית זזה הצידה ואז יש ברוך טוטלי.

חיים אורון: כאן בינתיים אין בעיה כי אתם נותנים 12 מיליון והם נותנים חצי מיליון שקלים, אבל אני לא יודע מה יהיה בהמשך.

חיים אורון: יש לי הרבה אמפתיה להסתדרות הציונית ואני אומר את זה עם הרבה מירכאות.

חיים אורון: אני אומר גם דבר נוסף.

חיים אורון: אני מאוד מוטרד מהשאלה של איזה קו יהיה לזה ומיכה הוכיח את עצמו כאדם פתוח.

חיים אורון: בראש הסוכנות למשל עומד מישהו שאני לא בטוח שהייתי רוצה שהוא יהיה הקומיסר שלי.

חיים אורון: אני מדבר בעברית מאוד ברורה.

משה גפני: גבירתי המנכ"לית, חבר הכנסת אורון שאל שאלה עקרונית.

משה גפני: שואל חבר הכנסת חיים אורון - ואני כן מסכים או לא מסכים לגבי מי שעומד בראש או לא, זה לא רלוונטי מי שעומד בראש, ואני כל הזמן נזהר לא להיכנס לנושאים הפרטניים אלא אני רוצה שהדיון יהיה עקרוני בלבד.

משה גפני: המדינה, באמצעות משרד התרבות, נותנת את הכסף.

משה גפני: ההסתדרות הציונית נותנת חצי מיליון שקלים ונותנת שירותי משרד.

משה גפני: אני מוכן לתת גם שירותי משרד בדגל התורה.

משה גפני: שירותי משרד, אלה שירותי משרד.

משה גפני: זה קצת מגוחך.

משה גפני: למה זה לא המשרד?

משה גפני: יקים רשות בראשה יעמוד מיכה ינון.

משה גפני: בסדר.

משה גפני: למה צריך לעשות את זה עם ההסתדרות הציונית?

משה גפני: ואני לא נגד ההסתדרות הציונית.

משה גפני: אני גם לא בעד, אבל אני לא נגד.

חיים אורון: אתה לא בעד, ההפך, אתה לא נגד, ההפך, אז בעד מה אתה?

משה גפני: אני יושב כאן על תקן של פרשן לשאלת חבר הכנסת חיים אורון.

משה גפני: למה לא המדינה?

30692: אני אענה לחלק הראשון של האמירה שלך, לגבי קביעת התכנים.

30692: ההסתדרות הציונית לא קובעת את התכנים, לא בגוף שנקרא תרבות לישראל, כמו גם בעניינים אחרים שאנחנו קשורים עם גופים כאלה ואחרים.

30692: יש ועדה מקצועית, יש מדור מקצועי, והכל עובר דרך שם.

30692: במקרה הזה התכנים המקצועיים הם הרפרטואר הכללי שיש במדינת ישראל לכל מוסדות התרבות המוכרים על ידינו.

30692: זאת אומרת, בשום כיוון שהוא הם לא שם בקטע של קביעת התכנים ואת זה כדאי וחשוב להבין.

30692: כל מה שהיום מוסד תרבותי מציע, הוא מציע לכלל אזרחי מדינת ישראל.

30692: תרבות לישראל מכוונת לעבוד ולסבסד בפריפריה וזכותם של יישובי הפריפריה והאזרחים לבחור מכל הרפרטואר העשיר.

אמנון כהן: יש שיתופי פעולה במקומיים?

30692: בוודאי.

אמנון כהן: ארגונים מקומיים, עיריות.

30692: אמרתי את זה בתחילת דבריי.

30692: אנחנו אף פעם לא כופים, וגם קודם זה לא היה, תוכנית לישוב.

30692: יש מנהל מחלקת תרבות, יש ראש ישוב, יש להם אמירות, יש להם רצונות ויש להם את הוועדות שלהם.

30692: ההיצע מוצע כמו שגם עכשיו, אנחנו בפתח הקיץ, רוצים קונצרטים בפארקים, רוצים זמר עברי באתרים היסטוריים שנמצאים ביישובי הפריפריה.

30692: זה חלק מתוכניות שהולכות להיות מסובסדות ולא רק ההצגות הקונבנציונאליות שאנחנו מכירים.

30692: לנושא הזה, הסר דאגה מלבך.

30692: כמו שנאמר כאן קודם, במקביל להתדיינות המשפטית המורכבת והלא פשוטה מול אומנות לעם, היינו חייבים להקים במהרה גוף שייתן מענה.

30692: זה תחום בשנה ולקראת מרץ שנה הבאה, 2011, אנחנו אמורים להחליט על המשך הדרך.

30692: זאת אומרת, אנחנו יוצאים לדרך עכשיו תוך מספר חודשים עם חשיבה איך נכון להמשיך את השירות הזה לפריפריה.

משה גפני: למה לא המדינה?

30692: הכל יישקל.

30692: היינו צריכים לעשות משהו שהוא מהיר ומיידי.

30692: במיידי המדינה לא יכולה.

משה גפני: יקרה אחד מהשניים: או שזה ייכשל, ואז באמת יצטרכו למצוא משהו אחר, אבל אם זה יצליח, זה יימשך במתכונת הזאת.

משה גפני: שואל חבר הכנסת אורון למה לא המדינה.

רונית תירוש: המדינה מעוטת אמצעים וכוח אדם.

משה גפני: המדינה משקיעה את הכסף.

שי חרמש: המדינה נותנת את כל הכסף.

משה גפני: המדינה נותנת 12 מיליון שקלים.

רונית תירוש: אתה מכיר את המבנה המינהלי והאנושי של משרד התרבות או הספורט?

משה גפני: לא.

רונית תירוש: הם ממש מעטים שם.

רונית תירוש: הרוב זה אאוט-סורסינג.

צח גרניט: כדי להיות מסוגלים להרים פרוייקט כזה, היינו צריכים לגייס היום 12-14 עובדים חדשים.

משה גפני: הבנתי.

משה גפני: בסדר.

חיים אורון: והעובדים עכשיו, מהיכן הם?

צח גרניט: רובם המוחלט, כמעט כולם, עובדי אומנות לעם לשעבר.

משה גפני: אז הנה, יש את העובדים.

חיים אורון: בתוך ה-40 מיליון הוצאות אומנות לעם, אני מתאר לעצמו שהיו תקורות של 2 מיליון ו-3 מיליון ולסבסוד ההצגות אני מקווה שהיו 38 מיליון.

משה גפני: אם כן, למה לא המשרד?

משה גפני: למה צריך להוציא את זה?

חיים אורון: בחלק גדול מההכנסות זה כמו שאומרים.

משה גפני: לגבי הטענה של העובדים, אין טענה של עובדים כי העובדים האלה עובדי אומנות לעם.

חיים אורון: אתה צודק.

חיים אורון: עזוב את שלב המעבר כי יכול להיות שלא הייתה ברירה.

חיים אורון: השאלה אם הפרספקטיבה של המשרד אומרת שזה אורגן ממלכתי והוא צריך להיות כזה.

חיים אורון: אורגן ממלכתי, זה לא אומר שזאת מחלקה במשרד אלא זאת בהחלט יכולה להיות רשות עצמאית עם כל החוקים של רשות עצמאית וכולי שמעבירים אליה כסף.

חיים אורון: החיבור הזה כאן עם גוף שגם הוא לא מקים את המדינה, עם כל הכבוד לו, ועוד לוחש לי כל הזמן הגזבר לשעבר שאין להם שקל, ואני לא אומר על איזה אבר אין להם שקל.

רונית תירוש: מי שעומד בראש לפי הדגם של סל תרבות זה עובד המשרד.

צח גרניט: העובדה שעברנו משיטה של תמיכות לשיטה של רכישות בעניין הזה, מגבירה בעצם את החיבור כי אומנות לעם הייתה גוף עצמאי לחלוטין והרי זאת הייתה כל הבעיה, כי היא יכלה לעשות כל מה שהיא רצתה.

משה גפני: גבירתי המנכ"לית, יש לי שאלה.

משה גפני: אנחנו מדברים על 12 מיליון שקלים.

משה גפני: אנחנו מדברים על מינהל התרבות, על תקציב שהוא קרוב ל-700 מיליון שקלים.

משה גפני: לפי מה מחולק הכסף?

משה גפני: לפי קריטריונים מאושרים?

משה גפני: יש פיקוח על מה שנעשה?

30692: בוודאי שיש מה שנקרא מבחני תמיכה.

משה גפני: מאושרים על ידי משרד המשפטים?

30692: ודאי.

30692: בחלק גדול מהתחומים, יש מבחני תמיכה שכבר רצים מספר שנים.

משה גפני: מה זאת אומרת מספר שנים?

משה גפני: מאיזו שנה?

30692: מ-2004.

משה גפני: ולא היה שינוי במבחני התמיכה?

30692: לא.

30692: היה.

הדס פרבר: יש מבחני תמיכה מ-1992.

משה גפני: היועצת המשפטית, ממתי קיימים מבחני התמיכה?

הדס פרבר: יש מבחני תמיכה מ-1992, שזה מה שנקרא המבחנים הישנים.

משה גפני: 1992?

הדס פרבר: כן.

הדס פרבר: עת נכנס לתוקף חוק יסוד התקציב.

הדס פרבר: חוק יסוד התקציב נכנס ב-1992.

הדס פרבר: כל הקריטריונים האלה עוברים כתיבה ועיבוד מחדש שעושה אותם הרבה יותר מפורטים, הרבה יותר אובייקטיביים, עם מרחב מאוד קטן לשיקול דעת.

הדס פרבר: בכל תחומי התרבות העיקריים, קרי, תיאטרון, מחול, מוזיקה, קולנוע, מוסדות מחקר רגילים ותורניים, יש מבחנים מפורטים שנכתבו החל מ-2004 עד היום ומבחנים נוספים נמצאים בתהליך של כתיבה.

משה גפני: מתי הקריטריונים האחרונים אושרו על ידי משרד המשפטים?

משה גפני: באיזו שנה?

הדס פרבר: לפני חודש קיבלנו.

הדס פרבר: אני לא זוכרת בדיוק, אבל כל הזמן מתפרסם משהו.

חיים אורון: כמה בית לסין מקבל וכמה מקבלים אחרים?

משה גפני: כמה בית לסין מקבל אני יודע.

משה גפני: זה בכל משרד.

משה גפני: אני שואל על מבחני התמיכה שאושרו על ידי משרד המשפטים, מתי היו המבחנים האחרונים שאושרו?

הדס פרבר: לפני חודש, למיטב זיכרוני.

משה גפני: על מה?

צח גרניט: היו תיקונים למבחנים של תזמורות, שאלה מבחנים מ-2005 ונעשה להם תיקון עכשיו, ב-2010.

צח גרניט: היה תיקון למבחנים של אומנות פלסטית שאושרו ב-2008 והיה להם סבב של תיקונים.

צח גרניט: היה למכוני מחקר תורניים.

עמי צדיק: יש טענות לגבי הקריטריונים האלה, שגופים ישנים שמקבלים כבר, הם מקבלים עוד פעם, וגופים חדשים שקמים, הם מתקשים לקבל.

עמי צדיק: יש טענות כאלה.

צח גרניט: אני יכול לומר לך שהקריטריונים מאפשרים לכל מי שעומד בתנאי הסף להיכנס ובפרקטיקה, בפועל, אפשר לראות כל שנה שהולך וגדל באופן משמעותי מספר הגופים שנתמכים.

צח גרניט: משנת 2008 ל-2010 יש לנו גידול של 16.5 אחוזים בכמות הבקשות שאנחנו תומכים בהן.

משה גפני: איך אתם מפקחים על זה?

משה גפני: יש לי להקת מחול בקריית שמונה ועל פי המבחנים אני מגיש בקשה, אתם מאשרים לי אותה, החשב מאשר אותה, היועצת המשפטית מאשרת אותה.

משה גפני: איך אתם בודקים שמה שאני עושה זה נכון?

משה גפני: אני אומר שיש לי כך וכך אנשים.

חיים אורון: אני אפגיש אותך פעם עם מנהל תיאטרון והוא יבכה לך מכאן ועד סוף הישיבה.

30692: על הדיווח שהוא צריך לתת.

חיים אורון: על הדיווחים.

משה גפני: אני לא צריך להיפגש עם מנהל תיאטרון שבוכה על פיקוח כי יש הרבה שבוכים.

משה גפני: אני שואל במקרה הזה שאני לא כל כך מכיר.

משה גפני: איך אתם מפקחים על זה?

צח גרניט: יש לנו הסכם עם חברת פילט שיש לה מכון למחקרי תרבות וכל אחד מהגופים צריך להגיש דיווחים מפורטים לגבי הפעילות שלו כדי שנוכל לבדוק שהוא עומד בתנאי הסף.

משה גפני: את זה אמרת קודם.

משה גפני: אני שואל איך אתם בודקים שמה שהוא אמר, זאת אמת.

צח גרניט: אני יכול לומר לך שאחת לשלוש שנים - מאחר שיש את כל הדיווחים בצורה מסודרת, כל מה שהם מגישים - יש ביקורת עומק של משרד האוצר.

צח גרניט: במקרים קיצוניים – וכאלה יש נדירים מאוד, בודדים מאוד – שמתברר שגוף הגיש דיווח שהוא לא דיווח נכון, אנחנו נוקטים נגדו בסנקציות.

משה גפני: סלח לי, אתה לא ענית על השאלה שלי.

משה גפני: זה שיש ביקורת עומק אחת לשלוש שנים, זה בסדר.

משה גפני: זה שהוא צריך לעמוד בתנאי הסף, גם זה בסדר.

משה גפני: זה שהוא עומד בקריטריונים, בסדר.

משה גפני: אני שואל האם המשרד בודק שאותו אחד שהגיש ועמד בכל התנאים, האם באמת הדיווח הוא נכון, בשטח.

צח גרניט: הוא שאני אומר.

צח גרניט: הגוף מגיש את הדיווחים לפילט שעושה את הבדיקה הראשונית.

משה גפני: אתה הולך לראות אם יש שם את האנשים?

צח גרניט: רגע.

צח גרניט: מטבע הדברים, יש במדינת ישראל רבבות רבות של מופעים שנתמכים על ידי המדינה מדי שנה.

צח גרניט: אנחנו לא נמצאים בכל המופעים כל יום.

צח גרניט: בכל יום נתון מדובר על כמות אדירה.

צח גרניט: אנחנו מחלקים את זה לשלושה מרכיבים.

צח גרניט: האחד, הדיווח שהם מגישים לפילט שעושה את הבדיקה הראשונה.

צח גרניט: שנית, הבדיקה של ביקורת העומק של רואה חשבון שבודק את הכל.

צח גרניט: שלישית, בנוסף לזה יש לנו, למועצה לתרבות, מדורים מקצועיים לכל אחד מהתחומים.

משה גפני: שאלתי אם אתה נמצא בקריית שמונה לראות.

30692: לא הוא, אבל מנהל המחלקה.

30692: כן.

משה גפני: אמרו שיש שם 15 רקדניות.

משה גפני: האם מישהו הלך לראות אם באמת יש 15 רקדניות ולא 14.

צח גרניט: כן.

צח גרניט: זה בצורה מאוד פשוטה.

צח גרניט: בנוסף לבדיקה שכמובן אפשר לראות כמה אנשים מקבלים משכורת, אם מקבלים 15 אנשים שכר או קיבלו שכר 14 אנשים.

צח גרניט: יש גם את הבדיקה של אותם גופים ושל המדורים המקצועיים.

צח גרניט: לכל תחום יש לנו מדור שיש בו בין 10 ל-15 אנשים לכל תחום שמגיעים למופעים השונים.

צח גרניט: לאורך כל השנה באופן מצטבר, הם רואים מה קורה.

צח גרניט: מדובר בין 10 ל-15 אנשים לכל תחום.

צח גרניט: בין 10 ל-15 אנשים למחול, בין 10 ל-15 אנשים למוזיקה וכולי.

צח גרניט: הם מגיעים לראות את המופעים של הגופים השונים והם נותנים חוות דעת מפורטות על התחום כדי שיאפשר לנו גם לוודא שאכן הפעילות הזאת מתקיימת.

משה גפני: היה פעם שהפסיקו תקציב בעקבות ביקורת כזאת?

צח גרניט: יש מקרים של גופים שאני יכול לומר שהם נדירים והם קיצוניים, גוף שהגיש דיווח שהוא לא מדויק בנושא כזה או אחר ואנחנו עצרנו את התקציב.

30692: בפרקטיקה, מעבר לזה, יושב המדור עם מנהלת המחלקה שזה חלק מהתפקיד שלה, ולכל אחד יש גם תקציבנית.

30692: הם יושבים עם הדוחות של חברת פילט, עם מה שאנשי המדור ראו, עם מה שמנהלת המחלקה והתקציבנית בדקו, וביחד יושבים על כל הנתונים האלו ובעצם כל זה, אחרי העיבוד הזה, עובר לוועדת התמיכות.

30692: ועדת התמיכות עצמה, שהיא אצלנו, שואלת את השאלות שלה ומקשה גם היא כדי לראות שאכן נבדקו הדברים.

30692: יש כאן תהליך ארוך.

משה גפני: שאלתי לגבי הביקורת בשטח והאם היא קיימת.

30692: כן.

צח גרניט: כולנו מסיירים בארץ.

חיים אורון: גפני, זה אמור גם לגבי מדור הישיבות.

משה גפני: איך הגעת למדור הישיבות?

חיים אורון: כי אני מבין למה אתה שואל את השאלות.

אמנון כהן: מה קשור?

חיים אורון: מבטלים תמיכות, כמה פעמים בודקים וכולי.

חיים אורון: אני טעיתי?

חיים אורון: תאמר בהגינות.

משה גפני: הבנתי.

משה גפני: אמרת מנהל תיאטרון שבוכה.

חיים אורון: אמרתי מנהל תיאטרון שבוכה כדי לדבר על מנהל ישיבה שבוכה.

משה גפני: הייתי מעביר את מחלקת הישיבות למשרד התרבות, לפיקוח הזה.

שי חרמש: אל תתנדב.

משה גפני: אני מתנדב מראש.

שי חרמש: אתה עושה את זה יותר טוב.

משה גפני: מראש.

משה גפני: אני מתנדב מראש.

משה גפני: אני אומר לך כמה פעמים מגיעים לישיבה.

משה גפני: מראש, הנה, אני חותם עכשיו ועובר למשרד התרבות.

שי חרמש: אתה עושה את זה יותר טוב.

חיים אורון: אני כתבתי להם מכתב ושאלתי למה פילט לא יושבת בבאר שבע.

חיים אורון: היה איזה סיפור עם רואה חשבון שצריך לנסוע.

30692: המכתב לא היה אלינו.

חיים אורון: אולי לאוצר.

30692: אולי לאוצר, אבל לא אלינו.

משה גפני: לגבי מיטלמן.

משה גפני: אתם רוצים להשיב או שתדברו אתי בנפרד?

30692: נשיב.

30692: יש כאן סיפור ארוך.

30692: צח יספר על זה כי הוא היה בנושא מתחילת הדרך ואני רוצה שזה יהיה מדויק.

משה גפני: נראה לי שאת מרוגזת עליו.

30692: על מי?

30692: על מיטלמן?

משה גפני: כן.

30692: לא.

30692: יש לי הרבה סבלנות אליו.

צח גרניט: אגודת הסופרים כעיקרון, היה סיפור היסטורי עם מכון גנזים שמרכז בתוכו ארכיונים של גדולי הסופרים והמשוררים של מדינת ישראל.

צח גרניט: רונית תירוש זוכרת שרצינו להעביר את זה לרמת גן, אבל בסוף ההעברה לרמת גן נכשלה ולא הצלחנו בזה.

צח גרניט: אז הוחלט להעביר את זה לבית אריאלה והוקצו כספים כדי להעביר את זה לבית אריאלה.

צח גרניט: בין לבין נעשתה שם ביקורת עומק והחשב שמונה לעשות את הביקורת העלה טענות קשות על ההתנהלות של אגודת הסופרים בכל מה שנוגע לפעילות שלה מול גנזים.

צח גרניט: זה הגיע לפתחה של ועדת תמיכות וועדת התמיכות החליטה לאשר את המשך התמיכה והקצתה עוד כספים גם ב-2009.

צח גרניט: קיבלנו הנחיה מהחשב הכללי לעצור את העברת הכספים.

צח גרניט: בין לבין, הם נקלעו לתביעות מול ספקים וקבלנים שבנו בבית אריאלה.

צח גרניט: היו שם איומים אישיים.

צח גרניט: היה חסר להם כסף.

צח גרניט: קיבלנו החלטה, למרות כל הדברים, באיזושהי דרך כן להעביר להם עבור אותן תביעות שכבר התחייבו כי אחרת לאנשים פשוט לא יהיה מה לאכול.

צח גרניט: אני יכול לומר לכם שהחשבת של המשרד ננזפה קשות על ידי אנשי החשב הכללי, על זה שהיא העבירה את הכסף הזה, למרות שאני חושב שזה היה דבר שהיה חייב להיעשות.

צח גרניט: אנחנו כרגע ממתינים כבר חצי שנה לאישורה של סגנית החשב הכללי להעביר את הכסף לגנזים ולאגודת הסופרים.

צח גרניט: הכסף הזה נמצא, יושב ומחכה אצלנו.

צח גרניט: זה כסף שמגיע להם עוד מ-2009.

צח גרניט: שנה שלמה יש שם גוף שלא קיבל את הכסף.

צח גרניט: היה דיון בראשותו של חבר הכנסת זבולון אורלב, יושב ראש ועדת החינוך, כדי לנסות לפשר בין אנשי החשב הכללי לבין אנשי אגודת הסופרים וגנזים, אבל זה לא ממש עזר.

צח גרניט: הצעות הפשרה שעלו שם, עד עכשיו נדחו על ידי החשב הכללי.

צח גרניט: היה דיון נוסף של החשבת עם אנשי החשב הכללי פעם נוספת – אני לא יכול לומר כבר כמה דיונים התקיימו –

משה גפני: מי זו החשבת שלכם?

צח גרניט: דליה מרגלית.

צח גרניט: עדיין אנשי החשב הכללי עומדים על דעתם שצריך לקזז מאגודת הסופרים סכום של 1.3 מיליון שקלים.

צח גרניט: ברור שאם יקוזז סכום כזה, זה יהרוג את אגודת הסופרים.

צח גרניט: יש מכתב בו אנחנו מבקשים מהחשב הכללי שייתן לנו בעניין הזה הנחיה כיצד לנהוג.

משה גפני: החשבות עובדת אצלכם בסדר?

30692: עובדת מצוין.

חיים אורון: יש כרגע מצב.

חיים אורון: הכסף נמצא ויש טענות מצד החשב הכללי, נגיד בירוקרטיות ואולי הן אפילו מוצדקות.

חיים אורון: מה מונח על כפות המאזניים?

חיים אורון: מונח הגנזך של סופרי ישראל.

חיים אורון: אפשר לטרטר את זה כך עד מחרתיים, אבל זה מה שמונח על השולחן.

חיים אורון: בכל מקום אחר בעולם היו אומרים שקודם כל תפתרו את הבעיה הזאת.

חיים אורון: מה זאת אומרת יקצצו לאגודת הסופרים?

חיים אורון: אומר המשרד המקצועי שאם מקצצים את ה-1.3 מיליון שקלים, אין גנזך.

חיים אורון: זאת אומרת, מה יקרה עם הספרים שם של חיים נחמן ביאליק, של טשרניחובסקי וכולי וכולי וכולי?

חיים אורון: באמת, נכסי צאן ברזל של התרבות היהודית.

חיים אורון: הרי בסוף יהיה כסף אלא אם כן מישהו מחליט – סגן חשב – שמבחינתו לא צריך.

חיים אורון: יש מישהו שאתם רוצים לשלוח אותו לבית סוהר, תשלחו אותו לבית סוהר, אבל קודם כל תפתרו את העניין הזה.

חיים אורון: זה כבר עניין שנמשך שנה.

צח גרניט: מיוני שנה שעברה.

צח גרניט: ביוני שנה שעברה עצרו להם את התמיכה.

משה גפני: עד אז הכל היה בסדר.

חיים אורון: אולי זה מזל שזה עלה בהקשר הזה.

משה גפני: אני הבאתי את זה בכוונה.

חיים אורון: עם כל הכבוד לוועדה של זבולון אורלב, אני גם התכתבתי עם זבולון אורלב כי אמרו לי שהוא הציע פשרה, ואז אמרו לי מה אתה מתערב כי יש פשרה של זבולון אורלב.

חיים אורון: עכשיו אתם אומרים כאן שהפשרה של זבולון אורלב לא מתקבלת באוצר.

משה גפני: מה לעשות?

משה גפני: דיברתי עם החשב הכללי.

חיים אורון: כלום.

חיים אורון: לומר להם שיבואו לכאן, לתת להם בראש ושייתנו את הכסף.

רונית תירוש: אין לך כלים לאיים על החשב?

משה גפני: יש לי.

חיים אורון: גפני, יש לי הרגשה שבדיון כאן זה ייגמר.

רונית תירוש: נכון.

רונית תירוש: אם הוא יכפה עליהם.

משה גפני: את רוצה שנעשה כאן דיון?

30692: כן.

30692: אנחנו מאוד רוצים לבוא לדיון כזה.

משה גפני: אני שואל אם את רוצה שנקיים כאן דיון כפי שהחברים מבקשים.

30692: כן.

משה גפני: אולי נקיים פגישה.

רונית תירוש: פגישה משולשת דיסקרטית.

30692: אפשר לעשות את זה בפגישה קטנה יותר ולסגור עם החשב הכללי.

30692: הבוקר אמרו לי שכנראה עברה תשובה שלילית של סגנית החשב הכללי.

30692: הדבר היחידי שאני יכולה לעשות, זה ללכת לחשב.

משה גפני: מה קרה הבוקר?

30692: הבוקר אמרו לי שעברה תשובה שלילית של סגנית החשב הכללי, וזה אחרי הניסיון הנוסף שעשינו ביום ראשון האחרון.

30692: הם אומרים 1.3 מיליון ואנחנו רצינו לסגור גם על 600 אלף שקלים, אבל היא לא הסכימה.

30692: כרגע זה רק החשב הכללי, אבל כשהיא אומרת לא, זה מתואם אתו.

צח גרניט: הצעת הפשרה הייתה 600 אלף שקלים, ואגודת הסופרים כבר הסכימה לזה.

חיים אורון: בשלב מסוים דיברתי על זה עם השרה והיא נתנה לי להבין שהתמונה לא ברורה.

חיים אורון: כרגע בעצם המשרד אומר כאן שהתמונה ברורה וצריך להעביר 1.3 מיליון שקלים.

חיים אורון: אני מדייק?

30692: הסכם הפשרה שגם גנזים היו מוכנים להסכים עליו הוא לקזז 600 אלף שקלים.

חיים אורון: ואתם עומדים מאחורי ה-1.3 מיליון.

30692: לא.

30692: הם אמרו שמתוך ה-1.3 מיליון שהאוצר תובע לקזז, ב-600 אלף שקלים הם יעמדו.

צח גרניט: יפרסו את זה על שלוש שנים.

30692: את ה-600 אלף יפרסו ושיעבירו 700 אלף שקלים.

30692: זאת הפשרה שכולנו יכולנו לחיות אתה בשלום.

חיים אורון: ואתם עומדים מאחוריה, כמשרד.

30692: כן.

חיים אורון: בסדר.

חיים אורון: מצבם יותר קל.

חיים אורון: עם כל הכבוד, המשרד אומר שהוא לא בדק מספרים ואנחנו עומדים מאחורי הפשרה של המשרד.

30692: זאת פשרה שכולם יכלו לחיות אתה.

משה גפני: אני אבדוק עם החשב הכללי ונראה.

משה גפני: אני דיברתי עם ראש הממשלה על זה.

30692: יש כאן פשרה שהיא בהחלט סבירה לכולם.

משה גפני: נראה אם נוכל לעשות עם זה משהו.

משה גפני: אגב, אתם מסייעים לכל המגזרים באוכלוסייה.

30692: ודאי.

רונית תירוש: חיכיתי לשאלה.

רונית תירוש: בצדק.

משה גפני: פניות מספר 199 ו-204 – משרד התרבות אנחנו מצביעים.

משה גפני: ה צ ב ע ה

משה גפני: פניות מספר 199 ו-204 – אושרו

חיים אורון: שמת לב.

חיים אורון: האופוזיציה.

משה גפני: כן.

משה גפני: הפנייה אושרה.

משה גפני: אני מאחל לכם בהצלחה.

30692: תודה רבה.

חיים אורון: צח, אנחנו נגבה את זה.

משה גפני: תודה לך.

משה גפני: שיהיה לך בהצלחה.

משה גפני: פניות 210 ו-211 – משרד הפנים

לילי פינטוך: יש כאן שני דברים עיקריים.

לילי פינטוך: האחד הוא העברה של 175 אלף שקלים לנושא הדרכה כאשר מעבירים כסף מהרזרבה האוצרית לנושא הדרכה.

לילי פינטוך: אנחנו רוצים לעשות מעקב אחר בדיקת תפקוד הוועדות הממונות.

לילי פינטוך: עושים כאן איזושהי עבודת מחקר.

לילי פינטוך: יש כאן העברה של 500 אלף שקלים שזאת בעצם העברה מסעיף 18 שהוא סעיף רשויות מקומיות לסעיף 06, שזה סעיף תוך משרדי והוא נועד לשם העסקת יועצים לנושא של חוקי עזר.

משה גפני: שאלות?

משה גפני: אין.

משה גפני: אנחנו מצביעים.

משה גפני: ה צ ב ע ה פניות מספר 210 ו-211 – אושרו פה אחד

שי חרמש: עוד פעם האופוזיציה מעבירה.

לילי פינטוך: אני מזכירה לכם שיש פנייה של רביזיה.

משה גפני: בסדר.

משה גפני: פנייה מספר 214 – נציבות שירות המדינה, משרד ראש הממשלה

אורי גבע: הפנייה נועדה לתגבור תקציב נציבות שירות המדינה במספר נושאים.

אורי גבע: הנושא הראשון הוא תקצוב עלויות פרישה של תוכנית פרישה שהופעלה בנציבות, פרישה של עשרה עובדים בסך של 3.5 מיליון שקלים, עוד 740 אלף שקלים לאחזקת ציוד המחשוב במשרד, עוד 100 אלף שקלים להכשרת עובדים לסביבת PC שהיא תוכנה חדשה, קליטה של בן מיעוטים בהתאם להחלטת הממשלה מספר 413.

משה גפני: מה הוא הולך לעשות?

אורי גבע: משרה באגף לאיכות ומצוינות בנציבות.

משה גפני: אנחנו מצביעים.

משה גפני: ה צ ב ע ה פנייה מספר 214 – אושרה פה אחד

אורי גבע: הפנייה הזו נועדה לתקצוב סך של 12 מיליון שקלים לקרן ההשקעות למגזר המיעוטים.

אורי גבע: זה בהתאם לביצוע בפועל.

אורי גבע: הקרן עושה מצ'ינג של השקעות בתחומים שונים במגזר המיעוטים ועלינו לתקצב את זה בהתאם לביצוע.

משה גפני: שאלות.

עמי צדיק: מצ'ינג עם מי?

עמי צדיק: עם הרשויות המקומיות?

אורי גבע: עם משקיעים חיצוניים.

משה גפני: אנחנו מצביעים.

משה גפני: ה צ ב ע ה פניות מספר 215 ו-223 – אושרו פה אחד

משה גפני: אגב, אני מעכב את הפניות של משרד המשפטים על הבינוי.

משה גפני: את זה אני מביא.

שי חרמש: רק אל תעכב את שכר הקלדניות.

משה גפני: לא.

משה גפני: השכר הוא כאן.

משה גפני: אני מעכב את הבינוי וזה לא בסדר.

משה גפני: אני יוצא כאן לא בסדר ואתם מעמידים אותי במצב בלתי אפשרי.

משה גפני: דיברתי עם המנכ"ל של משרד המשפטים, דיברתי אתכם, דיברתי עם השר.

משה גפני: אמרתם שבתוך חודש תבוא תוכנית בינוי.

משה גפני: לא כסף.

משה גפני: אתם לא מביאים.

משה גפני: בסדר, אז לא צריך לבנות ולא יבנו.

משה גפני: על כל פנים, אני לא מעכב את השכר ואני לא מעכב את הרשות לאכיפה.

אורי גבע: כפי שנאמר, יש כאן כמה דברים.

אורי גבע: האחד, סיכום מסגרת עם בתי הדין הרבניים לתגבור תקציב המיכון וטיפול שוטף כפי שהוסכם.

משה גפני: מדיוני דיבר אתי.

משה גפני: זה גם בפנייה הזאת.

אורי גבע: כן.

אורי גבע: זה כאן.

אורי גבע: סעיף 5.

משה גפני: סעיף 6 בפנייה הזאת, חבר הכנסת חרמש, הוא שכר הקלדניות.

שי חרמש: בדיוק.

שי חרמש: לכן הסבתי את תשומת לבך.

משה גפני: בסדר.

משה גפני: אני לא מעכב אותו.

אורי גבע: יש כאן תקצוב של ועדות החקירה, תגבור תקציב הקניות של הנהלת בתי המשפט בעקבות גירעונות מתמשכים כבדים, ותגבור תקציב ההוצאה לפועל גם בשל מחשוב תהליכים וגם בשל תגבור נושא התפעול, הפעילות שמתגברת ככל שעובר הזמן, וגם תגבור של סכום בהוצאה מותנית בהכנסה בעקבות פעילות אכיפה מוגברת, בעצם המעבר לפעילות של אכיפה מסוג חדש.

אורי גבע: בסוף, יישום הסכמי השכר עם הקלדניות של בתי המשפט, כפי שהוסכם.

משה גפני: אנחנו מצביעים.

משה גפני: ה צ ב ע ה

משה גפני: פנייה מספר 229 – משרד התחבורה

הרצל בן יהושע: עיקרה של הפנייה הוא לתקצב הרשאה להתחייב על מנת לאפשר לחתום על חוזים שהם חוזים מתמשכים של אגף מערכות מידע שמתחילים בשנת 2010 ונגמרים בשנים שלאחר מכן.

הרצל בן יהושע: חוץ מזה, יש כאן התאמות בין תקנות התקציב בהתאם לביצוע.

משה גפני: אנחנו מצביעים.

משה גפני: ה צ ב ע ה פנייה מספר 229 – אושרה פה אחד פניות מספר 234 ו-235 – משרד התחבורה

דולב: הפנייה הזו נועדה לתקצב בהרשאה להתחייב ולעשות העברה של מזומן עבור תוכנית נתיבי ישראל לשנת 2010 בהתאם להחלטת הממשלה שעברה בפברואר השנה.

שי חרמש: כביש 6?

דולב: גם כביש 6 צפון, גם כביש 6 דרום, גם רכבת העמק.

שי חרמש: בוא נרד לפרטים.

שי חרמש: כביש 6 דרום, מה זה אומר?

דולב: כביש 6 דרום אומר עד צומת שוקת ביצוע ותכנון עד צומת הנגב.

שי חרמש: אגב, זה לא צחוק.

שי חרמש: זה מאוד חשוב.

שי חרמש: תן לי להבין.

שי חרמש: יש תכנון מפורט למכרז עד צומת שוקת?

דולב: כן.

שי חרמש: יוצאים למכרז עד צומת שוקת?

דולב: החלטת הממשלה אומרת לבצע.

דולב: כן.

דולב: לבצע עד צומת שוקת.

שי חרמש: זאת אומרת, הכסף הזה משחרר את המכרז?

דולב: הכסף הזה הוא כסף.

דולב: בפרוייקטים שהם לתכנון, זה לתכנון.

דולב: בפרוייקטים שבהחלטת הממשלה עוברים לביצוע, זה לא רק זה אלא זה עוד פרוייקטים, זה כל הזרוע המזרחית עד צומת עמיעד, צפונית לכינרת.

שי חרמש: שזה לא כביש 6.

דולב: נכון.

דולב: זה עוד פרוייקטים לביצוע.

דולב: זה מה שקשור למזומן שיצטרכו השנה.

דולב: ברוב הפרוייקטים זה תכנון, בחלק זה גם קידום זמינות, הפקעות ודברים כאלה.

שי חרמש: בוא נדבר על ביצוע.

שי חרמש: הכסף הזה משחרר מכרז.

דולב: כן.

שי חרמש: מבית קמא לצומת.

דולב: כן.

דולב: הרשאות להתחייב.

משה גפני: לא הבנתי.

דולב: אנחנו נותנים כאן שני דברים, מזומן והרשאה להתחייב.

דולב: המזומן זה מה שרלוונטי לשנה, הרשאה להתחייב תאפשר ביצוע של הפרוייקט.

שי חרמש: יציאה למכרז?

דולב: אני לא חושב שהכביש הזה יהיה מוכן השנה למכרז.

משה גפני: יש לי שאלה.

משה גפני: אני רוצה שתעשה סדר כי אנחנו מדברים כאן על סכום גבוה ואני לא רוצה לאשר אותו כך, במחי יד.

משה גפני: מה הולכים לעשות עם הכסף הזה?

משה גפני: תגיד במדויק.

דולב: יש כאן הרבה מאוד פרוייקטים.

דולב: בוא דבר על המזומן כרגע.

משה גפני: כמה זה המזומן?

דולב: יש כאן 246 מיליון ו-900 אלף שקלים.

משה גפני: זה המזומן.

דולב: זה המזומן.

משה גפני: למה זה הולך?

דולב: זה הולך בעיקר לתכנון של כל הפרוייקטים שאושרו במסגרת החלטת הממשלה.

משה גפני: מה למשל?

דולב: דיברתי על הזרוע המזרחית שהולכת מיוקנעם ועד צומת עמיעד, בעצם מחלוף והכפלה של כל הכבישים בדרך, והיום הוא לא ממוחלף ומוכפל.

דולב: כביש 6 צפון.

משה גפני: כביש 6 היום מגיע עד יוקנעם.

דולב: עד עין תות.

משה גפני: הכוונה לפני יוקנעם.

דולב: כן.

משה גפני: בסדר.

משה גפני: מעין תות הוא צריך לצאת עם מזלג.

דולב: לא, לא מעין תות.

דולב: מעין תות הוא ממשיך על הכביש הקיים, כביש ואדי מילק, עובר בעצם את מחלף אליקים וממשיך ליוקנעם.

משה גפני: הגענו ליוקנעם.

משה גפני: מה אנחנו עושים ביוקנעם?

דולב: לפני יוקנעם, דרומית לצומת הראשונה של יוקנעם, מחלף חדש שבעצם מכניס את כביש 6 לתוך הכרמל, שמאלה לתוך הכרמל, ויוצא במחלף תל קשיש שנמצא צפונית ליוקנעם, צפונית לצומת התשבי, מה שיהיה מחלף התשבי.

דולב: שם הוא מתפצל.

דולב: כביש 6 עצמו ממשיך עוד צפונה, ותכף אני אסביר איך, ומה שנקרא זרוע מזרחית, שאלה כבישי מע"צ ממשיכים צפון-מזרחה עד עמיעד.

דולב: הזרוע המערבית מתל קשיש צפונה, מתחבר עוד פעם לכביש הרגיל של מע"צ מתל קשיש ועד צומת העמקים, ג'אלמה, מערבית לטבעון, ומשם עוד פעם מחלף העמקים והכביש ממשיך צפונה, נכנס לתוך מנהרה שעוברת מתחת לאזור של רכסים, כפר חסידים, ויוצאת קצת דרומית לצומת סומך, מה שיהיה עד אז כבר מחלף סומך.

דולב: עד כאן ביצוע.

דולב: בעצם כביש 6 צפון, מדובר על שתי מנהרות.

משה גפני: הוא מגיע עד צומת סומך.

דולב: כן.

משה גפני: זה התכנון.

משה גפני: מה שאנחנו מאשרים עכשיו, זה את התכנון עד צומת סומך?

דולב: כן.

דולב: אנחנו מדברים על המזומן שיצא השנה ולא יכלול את ביצוע הפרוייקט הזה כי הפרוייקט לא מוכן.

דולב: חברת חוצה ישראל שאחראית על זה, אפילו לא הוחלט עדיין האם זה יוצא ב-BOT כמו כביש 6 לקטע המרכזי בקטע 18, או בצורה תקציבית.

משה גפני: מה הכסף הזה עושה?

דולב: הכסף המזומן מדבר על התכנון.

שי חרמש: מדובר ברבע מיליארד שקלים.

דולב: לתכנון של עשרות פרוייקטים ומה שנקרא קידום זמינות במסילת העמק, מסילת הרכבת של העמק עד בית שאן, ומסילת עכו-כרמיאל.

שי חרמש: זה נשמע לי מאוד לא ברור.

שי חרמש: גפני, אני יודע מה סוללים ומה מתכננים וכל השאר לא מעניין.

דולב: הכל מתכננים.

שי חרמש: מה סוללים?

משה גפני: כאשר חבר הכנסת חרמש יסיים את השאלות של, אני אשאל את השאלות שלי.

משה גפני: הרי הבנתי בהתחלה לאן הוא הולך.

משה גפני: אני אגיע גם לזה.

משה גפני: אנחנו יכולים להחליט שאנחנו לא רוצים לאשר תכנון אלא רק ביצוע.

משה גפני: בסדר?

משה גפני: אני רוצה ללכת לפי הסדר.

משה גפני: אמרת ש-240 מיליון.

דולב: 246 מיליון ו-900 אלף שקלים.

משה גפני: 246 מיליון זה מזומן.

דולב: נכון.

משה גפני: שאל חבר הכנסת חרמש למה הולך המזומן הזה.

משה גפני: התחלת לענות והפריעו לך באמצע.

משה גפני: אמרת שזה הולך לתכנון ממחלף עין תות ועד צומת סומך.

דולב: לא.

דולב: שאלו ספציפית על הקטע הזה של כביש 6.

דולב: התכנון מיועד לפרוייקטים רבים מאוד שמניתי רק חלק קטן מהם בכל ההסברים עד עכשיו.

דולב: בסוף כל הפרוייקטים האלה הם לא רלוונטיים לביצוע, למעט חלקים מאוד מאוד קטנים ב-2010.

דולב: תוכניות של מסילות לקריית שמונה ולאילת, אלף ואחד דברים.

דולב: התכנון של הדברים האלה, פרוייקטים שההיקפים שלהם הם עשרות מיליארדי שקלים, ולכן רבע מיליארד מהווה את העלות של התכנון.

דולב: בתוך רבע מיליארד יש מרכיב יחסית קטן של מזומן שהוא לא לתכנון אלא למה שנקרא קידום זמינות.

דולב: הכוונה היא למשל להפקעות של שטחים לקראת ביצוע, גידור ודברים כאלה.

משה גפני: כמה דחופה ההעברה הזאת?

משה גפני: תגיד את האמת.

דולב: בוא נגיד שבטוח שיהיה טלפון ממשרד ראש הממשלה אם זה לא יעבור היום.

דולב: מחכים לזה כבר הרבה זמן.

דולב: הייתה אתמול ישיבה בנושא הזה אצל אייל גבאי והכסף הזה נדרש ממש למחר.

דולב: הם לא יכולים כרגע להעסיק מתכננים כדי לתכנן את הפרוייקטים האלה.

משה גפני: מה זה מחר?

משה גפני: מחר יום רביעי ויתחילו עם התכנונים?

דולב: האמת שכבר אתמול.

דולב: כן.

דולב: מע"צ כבר התחילה.

דולב: מע"צ, חוצה ישראל, רכבת ישראל כבר התחילו תהליך של הקמת אגפים ומחלקות חדשות רק בשביל לקדם את הדבר הזה.

דולב: ראש הממשלה באופן אישי מעורב בזה.

משה גפני: בסדר.

משה גפני: צומת סומך, אמרנו תכנון.

משה גפני: בסדר.

משה גפני: מה עוד?

משה גפני: מה בכביש המזרחי?

משה גפני: יש משהו במזומן?

דולב: רק קידום זמינות.

דולב: תכנון.

דולב: זה תכנון.

משה גפני: תכנון עד צומת עמיעד.

משה גפני: בדרום זה תכנון.

דולב: תכנון עד שוקת.

דולב: המזומן, תכנון עד שוקת.

משה גפני: למה מיועד שאר הכסף?

דולב: דוגמאות לעוד פרוייקטים?

משה גפני: הרשאה להתחייב.

משה גפני: למעלה מ-3.5 מיליארד שקלים.

דולב: כן.

דולב: הרשאה להתחייב היא עבור כל הפרוייקטים הללו.

דולב: כל הפרוייקטים שבהחלטת הממשלה אמרו שהם לא רק תכנון אלא גם ביצוע, בעצם מתוקצב כאן קידום הזמינות שלהם.

דולב: זאת אומרת, כל מה שאמרנו כמו הפקעות, גידור ודברים כאלה.

דולב: אם אתם רוצים, אני יכול לפרט עוד לגבי כל פרוייקט ופרוייקט.

דולב: מדובר בפרוייקטים רבים מאוד.

שי חרמש: גפני, תתייעץ עם המומחים ואחרי כן תאמר לי מה לעשות ואיך להצביע.

שי חרמש: אני מרגיש עם זה נוח ולא נוח.

שי חרמש: אני מרגיש נוח כי תהיה כאן פריצת דרך ענקית בנושא הכבישים.

שי חרמש: זאת דרמה ושאפו לממשלה, ואני אומר את זה מספסל האופוזיציה.

שי חרמש: מצד שני, סכום כזה גדול, באמת מעניין לדעת מה.

משה גפני: אני מציע שנאשר את הפנייה.

משה גפני: אני מבקש את רשימת הפרוייקטים.

משה גפני: אני אגיש רביזיה על זה עד שנקבל את רשימת הפרוייקטים.

דולב: אני יכול עכשיו לתת את רשימת הפרוייקטים.

משה גפני: תגיש בכתב, מסודר.

משה גפני: אין בעיה.

משה גפני: אני לא אעכב את זה.

משה גפני: אם הייתי יושב ראש ועדה רציני, לא הייתי מאשר את זה היום מכיוון שתקציב של למעלה מ-3.5 מיליארד שקלים בנושאים שאנחנו כולנו תומכים, ואין בכלל ספק בזה, בתקציב כזה היה צריך לקיים דיון יותר רציני, היה צריך לבוא לכאן מנכ"ל משרד התחבורה.

משה גפני: זה צריך להיות דיון יותר רציני.

משה גפני: לכן שאלתי אותך.

משה גפני: אני לא רוצה לעכב את זה כי אני תומך מאוד בפרוייקטים האלה, ואני חושב שהם חשובים ורציניים, ולכן אני מאשר את זה אבל אני מגיש רביזיה.

משה גפני: אני רוצה לקבל רשימת מסודרת, שהמשרד יתייחס לזה ברצינות.

משה גפני: אני גם רוצה להביא לישיבה הבאה של הוועדה - אנחנו הרי כאן בסך הכל שני חברי ועדה – את הרשימה המסודרת ולהודיע את זה לחברי הוועדה.

דולב: אין בעיה.

דולב: הרשימה כמובן מופיעה בהחלטת הממשלה עצמה.

משה גפני: בסדר.

דולב: דרך אגב, האוצר בזמנו לא תמך בכל התוכנית הזאת.

משה גפני: כן, אני יודע.

משה גפני: אני מכיר.

משה גפני: בסדר.

משה גפני: אני חוזר ואומר שאנחנו מאשרים את הפנייה הזאת, אני מגיש רביזיה, אני רוצה את הרשימה אותה אני אביא בפני חברי הוועדה בשבוע הבא ואז בעצם היה צריך להיות הדיון עם מנכ"ל משרד התחבורה.

משה גפני: אני מבקש לקבל את הרשימה כמה שיותר מהר ושהיא תהיה באופן מסודר ובכתב, כך שנדע מה הולך לביצוע בכסף המזומן עכשיו, מה התכנון לעתיד, מה הולכים לעשות בסופו של דבר עם ה-3,5 מיליארד שקלים או למעלה מ-3,5 מיליארד שקלים.

טמיר כהן: דברי הסבר מפורטים.

טמיר כהן: היו"ר משה גפני: כן.

טמיר כהן: הסבר מפורט.

טמיר כהן: נכון.

הרצל בן יהושע: בעצם התוכנית או החלטת הממשלה באה להסדיר מי יבצע, איזה גוף יבצע ומי יבצע נניח את התשתיות.

הרצל בן יהושע: למעשה זאת העברה של כספים מגוף אחד ששייך, נקרא לזה, למשרד התחבורה לגוף שהוא הגוף הביצועי.

הרצל בן יהושע: למשל, את התשתית הכבדה כחלק ממסילות הברזל רוצים להעביר מהרכבת לביצוע של מע"צ משום שלמע"צ יש יותר כישורים.

שי חרמש: אנחנו לא נגד.

הרצל בן יהושע: אני מנסה להסביר.

משה גפני: מה שאתה אומר, זה בסדר גמור וחשוב מאוד.

משה גפני: אני רוצה את זה במכתב מסודר ולא בהחלטת ממשלה.

הרצל בן יהושע: בהחלט.

הרצל בן יהושע: אנחנו אף פעם לא בורחים מלהסביר לוועדת הכספים.

משה גפני: ודאי שלא.

משה גפני: אין כאן גם עימות.

משה גפני: הרי יבוא מישהו, או שאני בעצמי אומר לעצמי: הלכת ואישרת כאן תקציב של למעלה מ-3,5 מיליארד שקלים כשהחוק קובע והתקנון קובע שאתה צריך לבדוק את הנושא הזה.

משה גפני: לא מדובר כאן על העברה של 5,000 שקלים אלא מדובר על סכום גדול, על פרוייקט לאומי שהולך להיות נושא.

משה גפני: כדי לחסוך את הזמן, אני עושה את זה בדרך הזאת.

משה גפני: באמת מה שהייתי צריך לעשות, זה לומר שקיבלתי את הפירוט, זה בסדר, ואני מבקש דיון לשבוע הבא עם מנכ"ל משרד התחבורה ואולי אפילו עם מנכ"ל משרד הרכבת אבל אני חוסך את זה.

משה גפני: אני אומר לא לעכב.

משה גפני: אנחנו מצביעים.

משה גפני: ה צ ב ע ה פניות מספר 234 ו-235 – אושרה פה אחד

שי חרמש: יש כאן סכום קולוסאלי למבני ציבור במגזר הכפרי.

שי חרמש: סכום דרמטי.

שי חרמש: אפשר לדעת מי הזוכה?

משה גפני: מה הסכום?

שי חרמש: 500 אלף שקלים.

משה גפני: כל הכבוד לך.

שי חרמש: נצא כאן נציג משרד השיכון?

שי חרמש: אני רוצה לדעת לאן הסכום הזה הולך.

שי חרמש: אני שואל כי אני צריך לצאת.

משה גפני: אתה יכול לצאת.

משה גפני: אני אשאל ואתן לך את התשובה אחר כך.

משה גפני: חבר הכנסת חרמש, אני יושב כאן מהבוקר, אתה לא.

משה גפני: אתה העברת שני חוקים שלך ואני לא הצלחתי להעביר שני חוקים שלי.

משה גפני: תודה רבה.

משה גפני: פנייה מספר 236 – משרד החקלאות

דניאלה גרא: החטיבה להתיישבות במשרד החקלאות.

דניאלה גרא: הפנייה נועדה לתקצוב הרשאה בסך של 9 מיליון ו-980 אלף שקלים עבור מגורים למפוני גוש קטיף.

משה גפני: אנחנו מצביעים.

משה גפני: ה צ ב ע ה פנייה מספר 236 – אושרה פה אחד פנייה מספר 239 – משרד הבריאות

דניאלה גרא: הפנייה נועדה למעשה לתקצב השתתפות של משרד הבריאות במשרד החקלאות בהתאם להחלטת הממשלה.

משה גפני: אנחנו מצביעים.

משה גפני: ה צ ב ע ה פנייה מספר 239 – אושרה פה אחד פנייה מספר 240 –

צחי דוד: הפנייה נועדה לבצע שינויים פנימיים, העברת חצי מיליון שקלים מהרזרבה של המשרד לבניית מוסדות ציבור בבנייה הכפרית.

משה גפני: אנחנו מצביעים.

משה גפני: ה צ ב ע ה פנייה מספר 240 – אושרה פה אחד פניות מספר 244 ו-245 –

רן רידניק: הפנייה נועדה להעביר 5 מיליון שקלים ממשרד התעשייה למינהל לפיתוח תשתיות וביוב ברשות המים, למימון הרחבה של מכון טיהור שפכים ברהט.

משה גפני: אנחנו מצביעים.

משה גפני: ה צ ב ע ה פניות מספר 244 ו-245 – אושרו פה אחד

משה גפני: פנייה מספר 42 -

רן רידניק: מדובר בפנייה שמיישמת את החלטת ממשלה מספר 602 לתקצוב 30 מיליון שקלים לבינוי מעונות יום וצהרונים וכן מבצעת העברה למרכזי הכשרה ממשלתיים של כ-10 מיליון שקלים לתגבור.

משה גפני: אנחנו מצביעים.

משה גפני: ה צ ב ע ה פנייה מספר 42 – אושרה פה אחד

רן רידניק: מדובר בפנייה להעברת 75, עודפים מחויבים של סעיף 36 במשרד התעשייה.

משה גפני: אנחנו מצביעים.

משה גפני: ה צ ב ע ה הודעה מספר 36003– לא אושרה.

משה גפני: נדחתה.

משה גפני: הודעה מספר 36004 –

רן רידניק: מדובר בהעברת 75, עודפים של משרד התעשייה הקשורים לתפעול יחידות המשרד, כולל מרכז השקעות והמדען הראשי.

משה גפני: אנחנו מצביעים.

משה גפני: ה צ ב ע ה הודעה מספר 36004 – לא אושרה.

משה גפני: נדחתה.

משה גפני: אין כאן בינוי.

משה גפני: נכון?

אורי גבע: אלה עודפים מחויבים משנת 2009 ל-2010,עודפים מתפעול.

משה גפני: אנחנו מצביעים.

משה גפני: ה צ ב ע ה הודעה מספר 08004 – אושרה פה אחד